# Korisnički priručnik

# Lični računar VAIO Pro 11/13SVP1121/SVP1321

Štampanje

## Postavljanje odgovarajućeg radnog okruženja

Ova tema opisuje gde treba ili ne treba stavljati vaš VAIO računar, kao i uputstva u vezi ergonomije.

### Gde da stavite vaš VAIO računar

Prilikom postavljanja vašeg VAIO računara, obezbedite da:

- Možete lako da pristupite izvoru napajanja i potrebnim portovima.

- Imate dovoljno prostora oko računara.

- Je računar postavljen na ravnu površinu koja je dovoljno široka i tako da ste licem okrenuti prema ekranu računara kada na njemu radite.

- Računar možete da postavite ispred mesta na kome možete da sedite uspravljeno i podlaktice držite paralelno sa podom.

### Gde da ne stavite vaš VAIO računar

Postavljanje vašeg VAIO računara na neodgovarajuće mesto može uzrokovati oštećenje ili kvar. Ne stavljajte računar na mesto koje je izloženo uticaju:

- Direktne sunčeve svetlosti

- Magnetnih predmeta ili izvora

- Toplotnih izvora, kao što su grejna tela u objektima za stanovanje

- Preterane prašine

- Visoke vlažnosti

- Loše ventilacije

#### Napomena

- Oblast oko ventilacionog otvora se može ekstremno zagrejati dok je vaš VAIO računar uključen. Obratite pažnju pre dodirivanja površine.

- Pored ventilacionog otvora ne stavljajte predmete koji ga mogu blokirati.

#### Nagoveštaj

- Vaš VAIO računar koristi visokofrekventne radio signale koji mogu uzrokovati smetnje u prijemu radio ili TV programa. Ako do toga dođe, pomerite računar na prikladnu udaljenost od radio ili TV aparata.

### Razmatranja u vezi ergonomije

Uvek kada je to moguće, potrebno je da uzmete u obzir sledeća razmatranja u vezi ergonomije.

#### Nameštaj i položaj tela

Sedite na stolici sa dobrom potporom za leđa. Prilagodite visinu stolice tako da vam stopala naležu na pod. Oslonac za noge može povećati udobnost.

Sedite u opuštenom, uspravljenom položaju i izbegavajte da se naginjete unapred ili naležete unazad.

#### Ugao gledanja ekrana računara

Koristite funkciju naginjanja ekrana da biste pronašli najbolji položaj. Uverite se da je ekran računara u nivou očiju, ili malo ispod njega, kada sedite ispred vašeg VAIO računara. Prilagodite i nivo osvetljenja displeja.

Adekvatnim prilagođavanjem nagiba i nivoa osvetljenja ekrana računara možete smanjiti naprezanje očiju i zamor mišića.

#### Osvetljenje

Izaberite mesto na kome prozori i svetla ne uzrokuju odsjaj i refleksiju na ekranu računara. Koristite indirektno osvetljenje da biste izbegli pojavu svetlih tačaka na ekranu računara. Pravilno osvetljenje doprinosi vašoj udobnosti i efikasnosti u radu.

#### Napomena

- Prilikom podešavanja ugla prikaza, vaš VAIO računar nemojte izlagati prevelikom pritisku kako biste eliminisali opasnost od mehaničkog oštećenja.

#### Nagoveštaj

- Ista razmatranja važe pri korišćenju spoljnog displeja.

### Napomene o rukovanju vašim VAIO računarom

Obratite pažnju na sledeće napomene kako biste izbegli kvarove i oštećenja vašeg VAIO računara.

- Vaš VAIO računar pažljivo postavite na ravnu površinu da biste izbeglil mehanički udar.

- Obavezno isključite vaš VAIO računar pre promene mesta. Pomeranje računara koji je uključen može uzrokovati kvar čvrstog diska. Pre pomeranja računara obavezno isključite sve kablove koji su povezani na njega.

- Ne ispuštajte niti udarajte vaš VAIO računar. Čak i lagani udar ili vibracija mogu uzrokovati kvar čvrstog diska.

- Ne stavljajte vaš VAIO računar u nestabilan položaj.

Idi na vrh stranice