# Korisnički priručnik

# Lični računar VAIO Pro 11/13SVP1121/SVP1321

Štampanje

## Šta da radim ako ekran mog računara postane prazan?

- Uverite se da je vaš VAIO računar uključen i da se ne nalazi u režimu štednje energije. Za više informacija pogledajte odeljak Korišćenje režima spavanja.

- Uverite se da je vaš VAIO računar bezbedno priključen u utičnicu za naizmeničnu struju. Ako je računar opremljen indikatorom napajanja, proverite da li je uključen. Za više informacija pogledajte odeljak Priključivanje izvora napajanja.

- Ekran računara može biti isključen.

  Pritisnite bilo koji taster na tastaturi.

- Izlaz displeja je možda postavljen na spoljni displej.

  Pritisnite tastere Fn+F7 nekoliko puta da biste izabrali željeni izlaz displeja, a zatim pritisnite taster Enter. Za više informacija pogledajte odeljak Izbor režima prikaza.

- Ako je posle određenog vremena ekran računara i dalje prazan, pratite proceduru u nastavku:

  - Pritisnite i držite dugme(Napajanje (Power)) duže od četiri sekunde. Ako je vaš VAIO računar opremljen indikatorom napajanja, proverite da li je isključen, a zatim uključite računar.

  - Ako se problem nastavi, pritisnite i držite dugme(Napajanje (Power)) duže od četiri sekunde. Ako je vaš VAIO računar opremljen indikatorom napajanja, proverite da li je isključen. Isključite sve kablove i periferne uređaje, kao što su kabl za napajanje i USB uređaj, i sačekajte oko pet minuta. Zatim ih vratite na mesto i ponovo uključite računar.

Idi na vrh stranice